
KAIŠIADORIŲ RAJONO SAVIVALDYBĖS ADMINISTRACIJOS
DIREKTORIUS

ĮSAKYMAS
DĖL PAPILDOMŲ PROFILAKTIŠKAI TIRTINŲ DĖL COVID-19 LIGOS (KORONAVIRUSO INFEKCIJOS) ASMENŲ GRUPIŲ NUSTATYMO

2020 m. rugpjūčio       d. Nr. V1E-
Kaišiadorys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 25 straipsnio 3  dalimi, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimo Nr. V-1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo“ (toliau – Operacijų vadovo sprendimas) 1.2.4 papunkčiu: 
1. N u s t a t a u papildomas profilaktiškai tirtinas dėl COVID-19 ligos (koronaviruso infekcijos) asmenų grupes:
1.1. Kaišiadorių rajono savivaldybės vaikų ugdymo įstaigų (bendrojo lavinimo mokyklų ir neformaliojo vaikų švietimo įstaigų) darbuotojai, tiesiogiai dalyvaujantys ugdymo procese;
1.2. grožio paslaugas teikiantys fiziniai ir juridiniai asmenys, turintys tiesioginį kontaktą su klientais;
1.3. viešąsias paslaugas teikiančių įstaigų ir įmonių (SĮ „Kaišiadorių paslaugos“, UAB Kaišiadorių butų ūkio, Kaišiadorių rajono savivaldybės tarybos ir mero sekretoriato, UAB „Kaišiadorių šiluma“, Kaišiadorių rajono savivaldybės administracijos, UAB ,,Kaišiadorių vandenys“) darbuotojai,  turintys tiesioginį kontaktą su klientais ir gyventojais;
1.4. Kaišiadorių rajono savivaldybės tarybos nariai.
2. N u s t a t a u, kad papildomų grupių asmenims profilaktiniai tyrimai dėl COVID-19 ligos (koronaviruso infekcijos) atliekami Operacijų vadovo sprendimo 5.1 papunktyje nustatyta tvarka:
2.1. Šio įsakymo 1 punkte išvardytų papildomų grupių įstaigų vadovai ar įpareigoti asmenys sudaro savo darbuotojų, kuriems priklauso profilaktinis atsitiktinis tyrimas dėl COVID-19 ligos (koronaviruso infekcijos), sąrašą, informuoja apie tai darbuotojus ir suteikia jiems galimybę nuvykti į mobilųjį punktą, esantį adresu: Jonavos g. 51A, Kaunas, kad būtų atliktas prevencinis tyrimas dėl COVID-19 ligos (koronaviruso infekcijos).
2.2. Šio įsakymo 1 punkte išvardytų papildomų grupių įstaigose dirbantys darbuotojai, kurie buvo įtraukti į profilaktinį atsitiktinį įstaigos testavimo sąrašą, ir paslaugas teikiantys fiziniai asmenys skambina telefonu 1808, dėl profilaktinio tyrimo atlikimo registruojasi kodu „profilaktiškai“ ir nurodytu laiku nuvyksta į mobilųjį punktą.
3. P a v e d u  Kaišiadorių rajono savivaldybės administracijos Bendrajam skyriui šį įsakymą paskelbti Kaišiadorių rajono savivaldybės interneto svetainėje.

	Šis įsakymas per vieną mėnesį nuo jo įsigaliojimo dienos gali būti skundžiamas Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.





Administracijos direktorius 			          Mindaugas Nasevičius

